62017TJ0571_INF
Sodba Splošnega sodišča (osmi senat) z dne 2. aprila 2020 – UG/Komisija
(Zadeva T-571/17)
„Javni uslužbenci – Pogodbeni uslužbenci – Pogodba za nedoločen čas – Člen 47(c)(i) Pogojev za zaposlitev drugih uslužbencev – Odpoved pogodbe z odpovednim rokom – Razlogi za odpoved – Ravnanje v službi in odnos do dela, ki nista združljiva z interesom službe – Očitna napaka pri presoji – Nadzor nad pravilnostjo ugotovljenega dejanskega stanja – Neobstoj dokazov – Odgovornost – Premoženjska škoda – Plačilo dolgovanih plač“
1.
Pritožbe uradnikov – Akt, ki posega v položaj – Pojem – Dopis Komisije, s katerim pogodbenega uslužbenca obvešča o svoji nameri, da odpove njegovo pogodbo za nedoločen čas – Izključitev – Sklep o odpovedi pogodbe za nedoločen čas – Vključitev
(Kadrovski predpisi za uradnike, člena 90(2) in 91(1); Pogoji za zaposlitev drugih uslužbencev, členi 3a, 47(c)(i) in 138)
(Glej točke od 31 do 35.)
2.
Pritožbe uradnikov – Akt, ki posega v položaj – Odločba, s katero je določeno dokončno ocenjevalno poročilo – Predhodna upravna pritožba – Neobstoj – Nedopustnost
(Člen 270 PDEU; Kadrovski predpisi za uradnike, členi 43, prvi odstavek, 90(2) in 91(2); Pogoji za zaposlitev drugih uslužbencev, člena 3a in 87(1))
(Glej točke od 36 do 39.)
3.
Uradniki – Pogodbeni uslužbenci – Odpoved pogodbe za nedoločen čas – Diskrecijska pravica uprave – Dolžnost skrbnega ravnanja uprave – Upoštevanje interesov zadevnega uslužbenca – Sodni nadzor – Meje
(Pogoji za zaposlitev drugih uslužbencev, člen 47(c))
(Glej točke od 59 do 61, 77 in 78.)
4.
Uradniki – Nepogodbena odgovornost institucij – Pogoji – Nezakonitost – Škoda – Vzročna zveza – Dokazno breme
(Člen 340, drugi odstavek, PDEU)
(Glej točke od 82 do 85 in 88.)
5.
Pritožbe uradnikov – Odškodninska tožba, vložena brez predhodnega postopka v skladu s Kadrovskimi predpisi – Nedopustnost
(Kadrovski predpisi za uradnike, člena 90 in 91)
(Glej točke od 94 do 96.)
6.
Pritožbe uradnikov – Predmet – Navodilo upravi – Nedopustnost
(Člena 266 in 270 PDEU; Kadrovski predpisi za uradnike, člen 91)
(Glej točki 101 in 108.)
Predmet
Predlog na podlagi člena 270 PDEU za, prvič, razglasitev ničnosti sklepa z dne 17. oktobra 2016, s katerim je Urad Komisije za infrastrukturo in logistiko (OIL) odpovedal pogodbo tožeče stranke o zaposlitvi na podlagi člena 47(c)(i) Pogojev za zaposlitev drugih uslužbencev Evropske unije z učinkom od 20. avgusta 2017, in drugič, za priznanje premoženjske škode, ki naj bi jo tožeča stranka utrpela zaradi tega sklepa, ter nepremoženjske škode, ki naj bi ji nastala zaradi ponižujočega ravnanja zaradi njene sindikalne dejavnosti in izrabe starševskega dopusta.
Izrek
1.
Sklep Evropske komisije z dne 17. oktobra 2016 o odpovedi pogodbe UG za nedoločen čas se razglasi za ničnega.
2.
Stranki v treh mesecih od razglasitve te vmesne sodbe Splošno sodišče obvestijo o dogovorjenem znesku denarnega nadomestila zaradi nezakonitosti sklepa z dne 17. oktobra 2016 ali o njunih predlogih glede tega zneska, če nista dosegli dogovora.
3.
Tožba se v preostalem zavrne.
4.
Odločitev o stroških se pridrži.